钦定古今图书集成/明伦汇编/闺媛典/第058卷 > 程菊英
## 钦定古今图书集成/明伦汇编/闺媛典/第058卷 > 程菊英

按《衢州府志》：菊英、程女性沉重，习组绣，谨言行。及
笄，青阳徐铋欲与婚姻。度女性不宜其家，善辞之。
未几，没。徐假父命以讼，而旁置诬证。逻卒迫行，女
曰：“兄困，无所控诉，老母逮系，以我故也。”乃自沐浴更
衣，锢结其带，袭其所截之发。出别二嫂，嫂慰之以两
可之言，女曰：“人生至此，在自力耳，嫂幸自爱。”诣家庙
拜辞。逮升舆，呼父不绝，哭声彻路。至新路岭，气逆呕
吐，哭不成声。舁者前却，不能进。黾勉抵星川，已不可
支。适喋者，以母问至，视之已死。

===王良佐妻陈氏===按《南靖县志》：陈氏，赠知府王良佐妻。年及笄归王妇
德女仪，咸称令淑。正德间，倭寇充斥，剽掠邻村，陈语
家人云：“寇迫矣，毋贻后悔。”乃先潜遁，至深渡，游骑猝
至，陈度不免，投河死。越数日，寇退尸浮，颜色如生。万
历元年，以子命爵贵，赠太安人。